**NÁRODNÁ RADA SLOVENSKEJ REPUBLIKY**

VI. volebné obdobie

**Návrh zákona**

**z ............ 2015,**

ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov

**Národná rada Slovenskej republiky sa uzniesla na tomto zákone:**

**Čl. I**

Zákon Národnej rady Slovenskej republiky č. 152/1995 Z. z. o potravinách v znení zákona Národnej rady Slovenskej republiky č. 290/1996 Z. z., zákona č. 470/2000 Z. z., zákona č. 553/2001 Z. z., zákona č. 23/2002 Z. z., zákona č. 450/2002 Z. z., zákona č. 472/2003 Z. z., zákona č. 546/2004 Z. z., zákona č. 195/2007 Z. z., zákona č. 318/2009 Z. z., zákona č. 114/2010 Z. z., zákona č. 349/2011 Z. z., zákona č. 459/2012 Z. z., zákona č. 42/2013 Z. z., zákona č. 36/2014 Z. z., zákona č. 101/2014 Z. z. a zákona č. 30/2015 Z. z. sa mení a dopĺňa takto:

1. V § 6 sa za doterajší ods. 5 vkladá nové odseky 6 a 7, ktoré znejú:

„(6) Každý, kto uvádza na trh potraviny, u ktorých uplynul dátum minimálnej trvanlivosti, je oprávnený tieto darovať písomnou darovacou zmluvou subjektu vykonávajúcemu charitatívnu činnosť s verejnoprospešným účelom v oblasti poskytovania sociálnej pomoci, humanitárnej starostlivosti alebo sociálnych služieb podľa osobitných predpisov8dac). Tento subjekt môže takto darované potraviny spotrebovať len na účel svojej činnosti; takéto potraviny nie je oprávnený ďalej predať alebo inak komerčne využiť. Darca zodpovedá, že takto darované potraviny po uplynutí dátumu minimálnej trvanlivosti nie sú zdraviu škodlivé, nevhodné na ľudskú spotrebu alebo skazené.

(7) Činnosť subjektu, ktorý dostal potraviny spôsobom upraveným v ods. 6 a jeho nakladanie s nimi sa považuje za zlučiteľnú so zákazom v zmysle ods. 5.“.

Poznámka pod čiarou k odkazu 8dac) znie:

„8dac) Napríklad zákon č. 213/1997 Z. z. o neziskových organizáciách v znení neskorších predpisov, zákon č. 83/1990 Zb. o združovaní občanov v znení neskorších predpisov, zákon č. 34/2002 Z. z o nadáciách a o zmene Občianskeho zákonníka v znení neskorších predpisov, zákon č. 147/1997 Z. z. o neinvestičných fondoch.“.

Doterajší ods. 6 sa označuje ako ods. 8.

2. V § 28 ods. 4 písm. i) sa bodka nahrádza bodkočiarkou a dopĺňa sa nasledujúci text:

„toto ustanovenie sa nevzťahuje na subjekty vykonávajúce charitatívnu činnosť, ktoré dostali potraviny spôsobom ustanoveným v § 6 ods. 6.“

**Čl. II**

Zákon Národnej rady Slovenskej republiky č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z. a zákona č. 79/2015 Z. z., zákona č. 140/2015 Z. z. a zákona č. 176/2015 Z. z. sa mení a dopĺňa takto:

V § 21 ods. 2 písm. n) bod 2 sa za slová „Potravinovej banke Slovenska“ vkladá čiarka a dopĺňajú sa slová:

„bezodplatného odovzdania zásob potravín podľa osobitného predpisu105d) “.

Poznámka pod čiarou k odkazu 105d) znie:

„105d) § 6 ods. 6 a 7 zákona č. 152/1995 Z. z. o potravinách v znení neskorších predpisov.“.

**Čl. III**

Tento zákon nadobúda účinnosť 1. januára 2016.